Herrehåndboldligaen er uhyggeligt tæt i toppen. Det vidner onsdagens kampe om. Her rykkede først Team Tvis Holstebro forbi Aalborg på 2. pladsen, for så at blive skubbet ned på 3. pladsen igen, da Aalborg vandt sin kamp hjemme over Mors-Thy. Lokalopgøret blev vundet med 24 - 19. Men Aalborg kan stadig blive overhalet af KIF Kolding København, der mangler at spille sin kamp i den 23. spillerunde. Ligaen føres af Skjern med 38 point, Aalborg følger efter med 36, mens Team Tvis Holstebro og KIF begge har 35 point på 3. og 4. pladsen.
Med aftenens sejr over Mors-Thy snuser Aalborg Håndbold til 1. pladsen i ligaen.